OpenLLM-France/wikimedia huggingface dataset:
# Val-d'Oise

Val-d'Oise :
| Melestradurezh ||
| Riez | Frañs |
| Rannvro | Enez-Frañs |
| Pennlec'h (prefeti) | Pontoise (Prefeti e Cergy) |
| Isprefetioù | Argenteuil Pontoise Sarcelles |
| Prezidant ar c'huzul-departamant | Marie-Christine Cavecchi (LR) |
| Prefed | Amaury de Saint-Quentin |
| Kod EBSSA | 95 |
| Kod ISO 3166-2 | FR-95 |
| Kod Eurostat NUTS-3 | FR108 |
| Poblañsouriezh ||
| Poblañs | 1 251 804 ann. (2020) |
| Stankter | 1 005 ann./km² |
| Douaroniezh ||
| Kenurzhiennoù | 49° 04′ 01″ Norzh 2° 13′ 59″ Reter / 49.067, 2.233 |
| Gorread | 1 246 km² |
| Adrannoù ||
| Arondisamantoù | 3 |
| Pastelloù-bro | 9 |
| Kantonioù | 21 |
| Etrekumuniezhioù | 10 |
| Kumunioù | 184 |
| kemmañ |
Ar Val-d'Oise (distaget [val'dwa:z]) a zo unan eus an departamantoù savet e 1968 en-dro da gêr Bariz, er rannvro Enez-Frañs. Pontoise eo ar pennlec'h anezhañ, met e Cergy emañ ar prefeti. Savet eo bet diwar an departamant kozh Seine-et-Oise. An niverenn 95 a zo roet dezhañ. Dont a ra e anv — "Traoñ-Oise" — eus ar stêr Oise.

## Arondisamantoù ar Val-d'Oise

* Arondisamant Argenteuil
* Arondisamant Pontoise
* Arondisamant Sarcelles

## Liammoù diavaez

a vo kavet e Wikimedia Commons.
* Lec'hienn ar C'huzul-departamant
* Lec'hienn ar stad en departamant (prefeti)
* Touristañ er Val-d'Oise

## Notennoù ha daveennoù

* ↑ Roadennoù ofisiel e lec'hienn an EBSSA
# Victor de Stuers

Victor Eugène Louis de Stuers (20 a viz Here 1843 e Maastricht - 21 a viz Meurzh 1916 e Den Haag) a oa ur breutaer, kargad ha politikour izelvroat. E 1893 e timezas gant Aurelia Carolina, kontez van Limburg Stirum, itron de Wiersse. Ur verc'h o doe, Alice de Stuers hec'h anv. Bet eo bet e penn Rann arzoù ha skiantoù Ministrerezh an diabarzh en Izelvroioù. Asambles gant ar savour P.J.H. Cuypers e labouras war steuñv ar Rijksmuseum. E 1881 e tizoloas Plac'h he ferlezenn e-pad ur werzh diouzh ar c'hresk en Den Haag. Etre 1901 ha 1916 e voe dilennet meur a wech e Kambr kannaded an Izelvroioù.
a vo kavet e Wikimedia Commons.
# Victoria (Aostralia)

Victoria a zo unan eus stadoù Aostralia, ha Melbourne eo he c'hêr-benn. E gevred-su ar vro emañ gant Sukembre-Nevez en norzh, hag Aostralia ar Su er c'hornaoueg. A-dal d'hec'h aodoù emañ Tasmania.
a vo kavet e Wikimedia Commons.
# Victoria (Enez-ar-Priñs-Edouarzh)

Victoria zo ur gêriadennig e-kreiz Enez ar Priñs Edouarzh, e Kanada. 77 den aoa o chom enni e 2006 .
Evit sachañ touristed e lavar an dud eo "Victoria-by-the-sea".
# Victor Soultanbeieff

Victor Ivanovich Soultanbeieff a zo bet ganet e 1895 e Rusia ha marvet e 1972.
Mestrc'hoarier echedoù rusian eo.
E wellañ renk Elo a voe 2370.
Kampion Kevredigezh Echedoù Belgia e voe e Brusel e 1932 (a-gevred gant Boruch Dyner), e Liège e 1934 hag e Brusel e 1943.

## Div bartienn

* Victor Ivanovich Soultanbeieff a-enep da Vorodin ;
* Sultan Khan a-enep da Victor Ivanovich Soultanbeieff, Tournamant etrebroadel Liège, 1930.
1 d4 Mf6
2 Mf3 b6
3 c4 e6
4 g3 Fb7
5 Fg2 Fb4+
6 Fd2 Fxd2+
7 Mbxd2 0-0
8 0-0 c5
9 Dc2 Mc6
10 dxc5 bxc5
11 e4 Dc7
12 Tfe1 d6
13 Tac1 h6
14 a3 Md7!
15 Dc3 a5!
16 Mh4 g5
17 De3! Dd8!
18 Mf3 De7
19 h3 Tab8!
20 b3 Fa8!
21 Mb1 Mde5!
22 a4? Mxf3+
23 Fxf3 Md4
24 Fd1 f5!
25 exf5 Txf5
26 Tc3 Tbf8
27 Tf1 Tf3!
28 Fxf3 TXf3
Dilezel a ra ar re wenn.

## Levr

* Helmut Wieteck, Michail Tschigorin und die russische Schachschule, 2004.
# Victoria (Sechelez)

Victoria eo kêr-benn ar Sechelez. Emañ en Enez-Mahé, enezenn vrasañ an enezeg. E 2009 e oa 25 000 a dud o chom e Victoria vras (kêr Victoria hag he fabourzhioù), ar pezh a ra war-dro un drederenn eus hollad tud ar vro.
# Victor Wembanyama

Victor Wembanyama, ganet d’ar 4 a viz Genver 2004 er Chesnay (Yvelines), zo ur basketer gall.

## Red-micher

Kregiñ a reas da c’hoari basketball pa oa 7 vloaz en Entente Le Chesnay Versailles 78 Basket. E 2014 ez eas da glub Nanterre 92, ha chom a reas eno betek 2021. E 2021-2022 e c’hoarias evit an ASVEL Lyon-Villeurbanne, hag e 2022-2023 evit ar Metropolitans 92. Dilennet e voe da wellañ c’hoarier kampionad Bro-C’hall e 2022-2023.
Abaoe miz Mezheven 2023 eo ezel eus ar San Antonio Spurs hag e c’hoari e-barzh an NBA.

## Daveoù

* ↑ (fr) PORTRAIT. Qui est Victor Wembanyama, le grand espoir du basket français promis à la NBA ?. Ouest-France (Du 2020).
a vo kavet e Wikimedia Commons.
# Victoria (Kolombia Breizh-Veur)

Victoria eo kêr-benn proviñs Kolombia Breizh-Veur e Kanada. Emañ e penn su Enez Vancouver, er Meurvor Habask, a-dal da aod Oregon, er Stadoù-Unanet. 80 032 a annezidi a oa e 2011 ha 344 630 gant ar veurgêr, ar pezh a ra anezhi ar pemzekvet brasañ eus Kanada.

## Gevelliñ

Gevellet eo Victoria gant peder c'hêr:
* Khabarovsk (Rusia)
* Napier (Zeland-Nevez)
* Morioka (Japan)
* Suzhou (Republik Pobl Sina)

## Notennoù ha daveoù

* ↑ Twin Cities. victoria.ca.

## Liammoù diavaez

a vo kavet e Wikimedia Commons.
* Lec'hienn ofisiel kêr
# War Raok !

War Raok ! zo ur gelaouenn vroadelour vreizhat divyezhek (galleg - brezhoneg), krouet gant Padrig Montauzier e 2000, evel kelaouenn ar strollad politikel Adsav. Embannet e vez teir pe beder gwezh ar bloaz, en un doare dizingal. Brudet eo ar gelaouenn-se evit bout skrivet gant skrivagnerion eus an tu-dehoù katolik pe nevez-pagan.
An istitl anezhi zo "Mouezh Breizh".
Ouzhpenn da Padrig Montauzier e skriv Yann Mikael, Youenn Caouissin pe Fulup Pirc'hirin ingal e-barzh.

## Ere diavaez

* Load War Raok !
# War varc'h d'ar Mor

War varc'h d'ar Mor zo un oratorio skrivet gant Job an Irien, sonaozet gant René Abjean hag "An Triskell" (Pol hag Hervé Quefféléant) e 1987, ha kanet gant al laz-kanañ Mouez Ar Mor. Ur bladenn zo bet embannet e 1996 hag adembannet e 2014.
Bezañ ennañ :
* An heol a guz - 5:47
* Kaer m’eus bale - 4:49
* Enezenn aer - 3:15
* Ha trouz ar mor - 3:52
* Ar marrh yell - 2:19
* Digor braz - 2:57
* Plahig kaer - 2:52
* Hag int i faro d'eo - 1:47
* Aman m'eus kavet - 1:42
* Barz ar hastell - 2:46
* An dans - 2:16
* Ar hoanta plac'h - 3:03
* An touriou braz - 3:28
* Ludu hudur - 3:36
* Kerz ganto - 6:04
* Enezenn gaer - 2:55

## Notennoù

* ↑ Lec'hienn laz-kanañ Mouez Ar Mor.
# Waraoeg

Ur yezh digenvez eo ar waraoeg (warao, guaraunau pe warrau). Komzet e vez gant 18 000 a dud, 10 000 anezho unyezherien, e Venezuela, Guyana ha Surinam. Tremenet e vez d'ar vugale c'hoazh ha 90% eus ar bobl-se a oar ar yezh, met un 50% a zo diyezhegerien (spagnoleg e Venezuela, ha saozneg e Guyana).

## Gwelet ivez

* Yezhoù digenvez
* Yezhoù Venezuela
* Yezhoù Guyana
* Yezhoù Surinam

## Liammoù diavaez

a vo kavet e Wikimedia Commons.
# War roudou or Misionerien

War roudou or Misionerien zo ul levr skrivet gant an Aotrou 'n eskob Visant Fave, skrivagner brezhonek hag eskob skoazeller eskopti Kemper ha Leon. Embannet eo bet gant ti-embann "Ar Skol dre Lizer" e 1989, ha skignet gant Emgleo Breiz. E skolveurieg eo skrivet, evel holl embannadurioù Emgleo Breiz.

## Kinnig
### Pennad-kinnig (golo pevar)

   « “Un Breton sur chaque motte de la terre, Un Breton sur chaque lame de la mer”, a skrive St Pol Roux. Ken gwir all e vefe skriva : “Eur misioner euz Breiz – ha memez euz Eskopti Kemper – e peb bro euz an “Trede Béd”. Nag a dadou hag a zeurezed, abaoe pell ’zo, zo eet evel-se d’ober war-dro tud ar broiou pell, o kas dezo o relijion, med gwellaennou en o buhez war eun dro. Karget e oa bet an Aotrou ’n Eskob Visant Fave d’ober war-dro ar visionerien-ze. Eet eo da weled anezo, evel just, hag e komz dim euz o buhez, diêz alïez-kenañ, med ken entanuz. Ouspenn – ar pez a vo marteze ar peb dudiusa evid al lennerien ordinal – e oar selled Visant Fave ouz ar broiou-ze, o doareou-beva, an oll draou-ze ken disheñvel evidom-ni, ha ken dedennuz. Komz euz brezoneg Visant Fave, n’eus ket ezomm. Gouzoud a ra pep hini ez eo unan euz ar re wella a heller lenn. »

### Danevell war lec’hienn eskopti Kemper ha Leon

   « Eskob skoazeller anezañ e eskopti Kemper ha Leon adaleg ar bloaz 1957 beteg ar bloaz 1977, e stagas a-grenn an Aotrou ’n eskob Visant FAVÉ ouz eun dra a felle dezañ dond da veza eun ere beo etre an eskopti ha bagad stank ar visionerien eus Penn-ar-Bed, strewet a-dreuz ar bed-oll. Mond d’o c’haout a reas, e kement lec’h ma oa anezo. Evelse eo eta e teuas war wel, adaleg miz Here beteg miz Kerzu eus ar bloaz 1965, eun displegadur eus beajou an Aotrou ’n eskob FAVÉ : kavet e veze anezo e-barz “Lizeri Breuriez ar Feiz”, kavell Skignerez ar Feiz en eskopti : e veajou eta, Afrika Zu, ha goude-ze, an Indez. Eun deiz e teuas al “Lizeri” da jench ano : “Or misionerien”. War an oad avad ez eê an Aotrou FAVÉ, en desped da ze e oa anezañ eur gwall foeter-bro, o terc’hel da vond war e droiou-bale, ha da gonta anezo en e vrezoneg saourus, anavezet mad ganeom-ni : konta ’ree eta Amerika ar Su, an Azia, Polinezia, an Antillez, Gwiana, beteg ar bloaz 1986. Kement-se oll ez eo ar pez a veze bet kutuillet gantañ ha lakeet en e oberenn, 300 pajennad enni. Gand e vrezoneg c’hweg ha birwidig, e tigas an eskob FAVÉ deom, eun dra bennag heñvel ouz an diweza pajennad eus meurdez misionerien Breiz-lzel, ar pez a gane, Yann-Ber Kalloc’h : “Samm ho kroaz santel war e skoaz, Ar C’helt e-neus greet tro ar bed”. »

## Notennoù

* ↑ Saint-Pol-Roux, ur barzh gall, en deus bevet e Kameled adalek 1898 betek e varv e 1940
* ↑ Visant Fave, War roudou or Misionerien. Kastellin, ti-embann "Ar Skol dre Lizer", 1989, 312 p. (ISBN 978-2-900828-59-5)

## Liammoù diavaez

* Visant Fave : War roudou or Misionerien
# War bont an Naoned

"War bont an Naoned" zo ur ganaouenn vrezhonek, pe ur son, a vez kanet war donioù da zañsal.
Anavezet eo an ton rond pagan ha rond Landeda dreist-holl.
* Sellet er Wikimammenn : War bont an Naoned.
# War on Gangs

E Stadoù-Unanet Amerika, ar War on Gangs zo ul luskad broadel evit digreskiñ galloud hag obererezhioù ar gangoù. An termenadur a vez implijet evit darn eus an oberiadurioù enep gang sevenet en SUA gant ar servijoù surentez. Ouzhpenn-se e vez klasket talañ ouzh an trafikerezh dramm el live rannvroel ha kevredadel. Ar War on Gangs a glask kaout un oberiantiz e-pep live eus buhez ar vro, an ajañsoù kevredadel a glask terriñ kelc'h ar feulster dre harpañ ha labourat don gant ar polisoù Stad hag al labourerien sokial.

## Istor

Ar bandennoù torfedourien gang a zo deuet war-wel e Stadoù-Unanet Amerika er bloavezhioù 1820, dreist-holl e korn-bro New York. Obererezhioù ar gangoù a oa 'maez lezenn, pa dremenas al lezenn a-enep an drammoù e 1912 e-pad Kendalc'h etrebroadel an Opiom. Adalek ar mare-se e oa bet roet lañs bras d'ar gangoù a oa engouestlet en trafikerezh-se.
Er Stadoù-Unanet e voe uhelaet kalz an niver a emouestlidi en aozadurioù torfedou-se er bloavezhioù 1970 ha 1980. Liammet eo ar fed-se ouzh ur goulenn uheloc'h-uhelañ a zramm gant an dud.
E 1991 e voe istimet e oa 774 000 ezel er gangoù oberiant dre ar vro.

## Gwelet ivez

* Gang
* War on Drugs
# War un ton laou

War un ton laou zo ur romant a zo bet skrivet gant Yann Gerven hag embannet gant Skol Vreizh e 2003.
# War e vamm

War e vamm emañ ar gwin na vez ket tennet anezhañ an elfennoù a zeu eus ar goiñ pa vez er barrikennoù.
Pa vez bet chomet ar gwin -se war e vamm ur pennad, ha pa vez lakaet e boutailhoù goude, e lavarer eo gwin "diwar e vamm".
Evel-se eo e vez graet ar muskadig.
# War henchou ar bed

War henchou ar bed zo ur un oratorio keltiek (ur varzhoneg hir) skrivet gant Job an Irien ha sonaozet gant Christian Desbordes. Skrivet eo bet « en enor da Sant Gwenole ha d’an holl sent all o deus kuitet o bro da wriziennañ ar feiz kristen e kalon tud ar vro-mañ. »
E 1993 e voe krouet ha kanet evit ar wezh kentañ en abati Landevenneg, gant Laz-kanañ Penn ar Bed.

## Notennoù

* ↑ Ganto o-daou e voe savet daou vloaz goude-se « Oferenn Sant-Gwenole ». Kanet e voe an oferenn-se evit ar wezh kentañ en abati Landevenneg d'ar c'hentañ a viz Mae 1995.
* ↑ Minihi Levenez niv. 19, Ebrel 1993, p. 54.
# War roudou sant Paol

War roudou sant Paol, Servicher an Aviel zo ul levr divyezhek diwar-benn Paol Tars, ha diwar-benn an hent en deus graet, embannet gant ti embann Minihi Levenez e 2009. An destenn c'hallek zo bet skrivet gant Alain Marchadour, beleg breizhat ha biblour, ginidik eus Plabenneg, ha person bazilikenn Sant-Pêr-da-gan-ar-C'hilhog (Saint-Pierre-en-Gallicante) e Jeruzalem. An droidigezh e brezhoneg zo bet graet gant Job an Irien, beleg breizhat.

## Ar pezh a zo el levr

Ennañ e kaver :
* Ar farizead deuet da vezañ diskib da Jezuz
* Bugaleaj Paol
* An distro war hent Damaz
* « Aviel Paol »
* Ar pennad hir ha talvouduz e Antioch
* Eus ar Juzevien d’ar broadoù
* « Pêr ha Paol, daou jeant ar feiz »
* Bec’h e Antioch
* Kenlabourerien evit ar mision
* Paol, an Abostol hag e vreudeur juzev
* War al lec’h gant e lizhiri
* Ur bersonelez dudius
* Beajoù misioner sant Paol hervez Oberoù an Ebestel
El levr-mañ e kaver ivez ur pennad diwar-benn « An abostol sant Paol e ilizou Penn-ar-Bed », skrivet gant Y.-P. Castel (p. 60-95).

## Notennoù

* ↑ War roudou sant Paol, Servicher an Aviel / Sur les pas de saint Paul, Serviteur de l’Evangile, Minihi Levenez, nn 112-113, C’hwevrer 2009, 98 p. (ISBN 972908230345) Skrid enlinenn, war Levraoueg niverekaet eskopti Kemper ha Leon

## Gwelet ivez

* Paol Tars
* Lizheroù Paol
* Testamant Nevez
# Wikimammenn

Wikimammenn (Wikisource e saozneg) a zo ur seurt diellaoueg enlinenn, evit bodañ skridoù frank a wirioù : skridoù politikel, skridoù ofisiel (skrid klok ul lezenn bouezus da skouer), barzhonegoù, kanaouennoù, hag all.
Ar skridoù a zeu da vezañ frank a wirioù goude ur serten niver a vloavezhioù. E Bro-C'hall e ranker gortoz 70 goude marv an oberour.
E 2023, kavout a reer Wikimammenn e 73 yezh dija, en o zouesk galleg, saozneg ha kembraeg.

## Istor

Krouet oa bet ar lec’hienn gentañ gant tout ar yezhoù asambles e 2003. E miz Eost 2005 oa bet dispartiet ar yezhoù pep hini en he domani.
D'an 13 a viz Du 2010 e oa bet digoret ar Wikimammenn e brezhoneg.

## Liammoù

* Wikimammenn e brezhoneg
* Wikimammenn en holl yezhoù
# Wikimedia Commons

Wikimedia Commons (anvet Commons) a zo ur mediaouegoù enlinenn.
Dont a ra an anv "Wikimedia Commons" eus Wikimedia Foundation hag eus commons (e saozneg, terrains communaux au sens propre, biens communs au sens figuré), o talvezout ainsi le partage de contenus etre stummoù disheñvel eus raktresoù gant naturioù disheñvel.
An diaz roadennoù liesvedia-mañ a greizenn mediaoù frank, evel poltriji, tresadennoù, chemaoù, sonerezhioù, testennoù skrivet ha komzet, fiñvskeudennoù ha videoioù hag a zo implijet evit ur raktres Wikimedia d'an nebeutañ.

## Istor

Ur raktres bet kinniget e Meurzh 2004 gant Erik Møller eo, lañset eo bet d'ar 7 a viz Gwengolo eus ar memes bloavezh. An elfenn a lakas ober an dibab-se a zo mont a-enep da strewadur an nerzhioù etre raktresoù Wikimedia e yezhoù disheñvel, dre ma rankfe ur restr bezañ enporzhiet bep tro war pep wiki hag o doa ezhomm outañ.

### Wikimedia Commons en un nebeud niveroù

* 24 a viz Mae 2005 : 100 000 restr.
* 30 a viz Du 2006 : ur milion a restroù fichiers.
* 9 a viz Here 2007 : daou vilion a restroù.
* 16 a viz Gouere 2008 : tri milion a restroù.
* 4 a viz Meurzh 2009 : pevar milion a restroù.
* 2 a viz Gwengolo 2009 : pemp milion a restroù.
* 27 a viz Genver 2010 : un milion a implijerien enrollet hag eizh milion a bajennoù.
* 31 a viz Genver 2010 : c'hwech milion a restroù.

### Liammoù diavaez

* Pajenn degemer Wikimedia Commons

## Notennoù

* ↑ Proposal: commons.wikimedia.org
* ↑ Main Page
* ↑ One millionth file uploaded to Wikimedia Commons, the free media repository
* ↑ Wikimedia Commons: Two million files and a bright future
* ↑ Wikimedia Commons: Three million files and rising
* ↑ Wikimedia Commons: Four million files and rising
* ↑ Commons : 5 millions de fichiers !
# Wikimedia Foundation

Wikimedia Foundation, Inc. a zo ur foundation 501(c)(3) renet gant lezennoù Stad Florida er Stadoù-Unanet. Bezañs an aozadur a zo bet diskleriet d'an 20 a viz Even 2003, gant Jimmy Wales, ken-diazezour Wikipedia. Alies e vez graet diazezadur Wikimedia e brezhoneg.
Wikimedia Foundation, Inc. a zo an aozadur hag a souten ar raktresoù enlinenn da-heul : Wikipedia, Wikeriadur, Wikiquote, Wikibooks, Wikimedia Commons, Wikisource, Wikispecies, Wikinews et Wikiversity, dévdiorroet a-drugarez d'ar meziant MediaWiki.

## Ar meziant MediaWiki

An holl raktresoù az a en-dro gant al lusker wiki MediaWiki.

## Ar rakstresoù

urzhiet dre urzh krouidigezh dre ziouer
| Raktres | Deskrivadur | Lec'hienn web | Deiziad krouidigezh |
| Wikipedia | un holloueziadur | http://wikipedia.org | 15 a viz Genver 2001 |
| Wikeriadur | ur geriadur ha thesaurus | http://wiktionary.org | 12 a viz Kerzu 2002 |
| Wikiquote | un dastum arroudennoù | http://wikiquote.org | 27 a viz Even 2003 |
| Wikibooks | ur bloazlevr eus al levrioù elektronek evit ar studierien | http://www.wikibooks.org | 10 a viz Gouere 2003 |
| Wikimammenn | un dastum testennoù en domani foran | http://wikisource.org | 23 a viz Du 2003 |
| Wikimedia Commons | ur levraoueg liesvedia | http://commons.wikimedia.org | 7 a viz Gwengolo 2004 |
| Wikinews | u lec'hienn kelaouiñ | http://wikinews.org | Kerzu 2004 |
| Wikispecies | ur c'havlec'h eus ar boudoù bev | http://species.wikimedia.org | Eost 2004 |
| Wikiversity | ur gumuniezh bedagogel | http://www.wikiversity.org | Kerzu 2006 |
| Wikivoyage | | http://www.wikivoyage.org | 2013 |
| Wikidata | | http://www.wikidata.org | 2013 |
| Wikifunctions | | http://www.wikifunctions.org | 2023 |

### Aotreoù-implijout

Goullo / disterik / diglok / diresis eo ar rann-mañ. Donemat mat d'an dud a zo prest da sikour !
E miz Meurzh 2009 e voe kinniget gant Wikimedia Foundation d'ar gumuniezh Wikimedia votiñ da-geñver aotreoù-implijout danvez Wikimedia, evit ma vefe kavet an danvez-se dindan an aotreoù-implijout Creative Commons Attribution-ShareAlike (CC-BY-SA), met en ur derc'hel un aotre-implijout doubl gant ar GNU Free Documentation License (GFDL). Www

## Notennoù ha daveoù

* ↑ (en) a non-profit charitable organization (aozadur karitez hep pal kenwerzhel)
* ↑ Corporate Charter of Wikimedia Foundation Inc. : stumm kentañ ar statudoù (2003)
* ↑ Annonce de la fondation de Wikimedia Foundation (en anglais)

## Liammoù diavaez

* Lec'hienn ofisiel (WikimediaFoundation.org)
* Porched liesyezh ar raktresoù (wikimedia.org)
* Wikimedia Search, lusker enklask war raktresoù Wikimedia
# Wiki

Alies e vez implijet Wiki hepken e-lec'h Wikipedia.
Met e gwirionez, ur wiki a zo ur sistem merañ an endalc'h evit sevel lec'hiennoù gant pajennoù Web a c'hell bezañ krouet ha cheñchet gant an implijerien aotreet. Implijet e vez ar wikioù evit aesaat ar c'henskridaozañ. Ijinet eo bet ar wiki gant Ward Cunningham e 1995 evit ul lec'hienn war ar programiñ a voe anvet gantañ ar Wikiwikiweb. Dont a ra eus an hawaieg wiki wiki, dezhañ ar ster "buan" pe "laosk". E kreiz ar bloavezioù 2000 e teuas ar wikioù da vezañ emsavoc'h-emsavañ ken e vezont staget ouzh e meizad ar Web 2.0. Hag eñ savet e 2001 eo deuet an holloueziadur Wikipedia ar wiki ma ya ar muiañ a dud da sellet outañ.

## Mont en-dro teknikel

Ar perzh dibar a c'heller kavout er wikioù pa seller ouzh ar sistemoù merañ an endalc'h all eo e c'hell an holl implijerien aotreet kaout ar memes gwirioù. Bez' e c'heller kemmañ traouigoù, ar (poentadur da skouer), koulz ha pajennoù a-bezh hep na vefe direizhet mont en-dro al lec'hienn evit kelo-se. N'eus nemet ditouroù merañ ar merdeiñ bodet er patrom staget ouzh ar bajenn n'hallont ket bezañ cheñchet.

## Liammoù diavaez

* (br) ha (en) Lec'hienn MediaWiki
# Wikimedia

The Wikimedia movement (al luskad Wikimedia), pe Wikimedia, a vez implijet evit ober anv eus hollad kumuniezh kenlabourerien ar Wikimedia Foundation hag e is-skourroù. Al luskad a zo bet savet diwar kumuniezh Wikipedia. Gant an amzer o tremen ez eo aet war-zu raktresoù Wikimedia all evel: Wikeriadur, Wikiarroud, Wikibooks, Wikidata, Wikimedia Commons, Wikisource, Wikispecies, Wikinews, Wikivoyage ha Wikiversity. Gallout a reer ivez ouzhpennañ an holl izili a-youl-vat o labourat war meziantoù evit ar MediaWiki. Harpet hag aozet eo ar genlabourerien gant aozadurioù lies dre ar bed a-bezh evel ar Wikimedia Foundation pe ar strolladoù kenlabourerien. Da ziwall a zo rak an termenadur Wiki na dalvez ket dre ret ul liamm gant ar Wikipedia evel evit WikiLeaks pe Wikisearch.
An anv "Wikimedia", ur c'hendeuziñ eus wiki ha media, a voe krouet gant ar skrivagner stadunanat Sheldon Rampton en un e-bost kaset d'ar c'helc'hlizher saoznek e miz Meurzh 2003. Tri miz goude ma oa deuet ar Wiktionary da vezañ an eil raktres brasañ liammet ouzh Wikipedia ha diazezet war servijerien Jimmy Wales, ha tri miz a-raok ma vefe roet lañs d'ar Wikimedia Foundation ha ma vefe enrollet. "Wikimedia" a c'hell bezañ implijet ivez evit ober anv eus an holl raktresoù liammet gant Wikimedia.

## Liammoù diavaez

* Lec'hienn ofisiel ar Wikimedia
# WikiLeaks

WikiLeaks (eus ar saozneg wiki, mui liester ar ger leak, eus ar verb to leak berañ, diskuliañ) a zo un aozadur kelaouiñ, digor met diogelet, hep pal kenwerzhel hag ul lec'hienn, bet roet lañs dezhi e miz Kerzu ar bloaz 2006, kaset war-raok gant "The Sunshine Press". Diazezet eo bet gant Julian Assange e 2006. Hervez an aozadur e oa bet tapet gantañ kaout 1.2 milion a deulioù en e ziaz dindan bloaz.
Embann a ra al lec'hienn dielloù kuzh deuet a-berzh titourerien hag a chom dianav, war zanvezioù a denn da bolitikerezh ar renadoù gwasker eus Azia, en Afrika, er Reter-Kreiz, an URSS kozh, met ivez eus ar Stadoù-Unanet. Savet e vije bet da gentañ, hervez an aozadur, gant disrannidi bolitikel eus Republik Pobl Sina.

## Bec'h da WikiLeaks

E dibenn miz Du 2010 e oa bet embannet gant Wikileaks un toullad skridoù diplomatel o tont eus servijoù ar Stadoù Unanet. Embannet e voe an dielloù-se gant kazetennoù evel El País (Spagn), Le Monde (Bro-C'hall), Der Spiegel (Alamagn), The Guardian (Bro-Saoz), ha The New York Times (Stadoù Unanet Amerika). En dielloù-se e lenned titouroù personel hag ar pezh a soñje servijoù diplomatel Stadoù Unanet Amerika war pennoù stadoù zo ha kargidi uhel en Aozadur ar Broadoù Unanet.
Kaoz a voe neuze e kazetennoù zo (Le Figaro) ez ae WikiLeaks re bell gant dispakañ ar wirionez d'an dud, ha serret e voe al lec'hienn e Bro-C'hall, evel ma vez serret lec'hiennoù kelaouiñ e Sina gant an diktatourien.
* Kaoz a zo bet gant Reporters Sans Frontières eus « skridverzañ etrebroadel ».

## Diskuliadennoù diwar-benn Bro-C'hall ha Breizh

En unan eus ar skridoù dilomatel savet gant servijoù er Stadoù-Unanet ez eus kaoz eus ar pezh a vije bet lavaret gant Michel Rocard e 2005: «Rocard, like former president Valery Giscard d'Estaing, believes that French history provides the keys for understanding French politics and France's policies. Rocard's point of departure is France's emergence as a nation-state. The history of other European nation-states is that of linguistic communities serving their trade needs. France created itself by destroying five cultures -- Breton, Occitan, Alsatian, Corsican, and Flemish. "We are the only European nation which is the military creation of a non-homogeneous State. This makes France difficult to govern to this day. This explains our difficulty in reforming, our slowness," he said.»

## Julian Assange

Abalamour d’e labour evit Wikileaks en deus ranket Julian Assange klask repu e kannati Ecuador etre 2012 ha 2019. War-lerc’h eo bet bac’het er Rouantelezh-Unanet betek miz Even 2024, ma voe tizhet un emglev gant justis ar Stadoù-Unanet: en eskemm da anzav bezañ kablus e voe kondaonet da bemp bloaz en toull-bac’h, ur badelezh tremenet dija er Rouantelezh-Unanet; neuze e voe dieubet.

## Liammoù diavaez

* (en) Lec'hienn ofisiel
* (fr) Lec'hienn ofisiel e galleg

## Daveennoù

* ↑ (en) AMBASSADOR'S MEETING WITH MICHEL ROCARD
* ↑ (fr) Le lanceur d'alerte Julian Assange est "libre" après avoir conclu un accord avec la justice américaine. France Info (Mezheven 2024).